Seletuskiri
Volikogu määruse „Sõidupiletihinna  kehtestamise kohta“ juurde



Määruse tegemise vajadus on tingitud järgmistest põhjustest:

Narva Linnavalitsuse 17.06.2015 korraldusega nr 672-k tehti Arhitektuuri-ja Linnaplaneerimise Ametile ülesandeks viia läbi avatud menetlusega riigihange „Narva linna avaliku bussiliiniveo teostamine". 19.06.2015.a. avaldati riigihangete registris hanketeade viitenumbriga 164562.

Riigihanke raames määrati kindlaks vedaja linna liiniveo teenindamiseks. Korraldatud riigihanke tulemusena tunnistati paremaks Aktsiaseltsi Atko Bussiliinid, registrinumber 10926425, pakkumus ja 12.10.2015.a. sõlmiti AS-ga Atko Bussiliinid Narva linna avaliku bussiliiniveo teenindamise leping nr 179.

[bookmark: _GoBack]Alates 01.02.2016 teenindab AS Atko Bussiliinid Narva linna avalikke bussiliine. Alates 01.02.2016 rakendub Narvas uus e-pileti süsteem. E-pileti süsteem toimib sarnaselt Tallinna, Harjumaa, Kohtla-Järve, Sillamäe, Tartu piletisüsteemiga. E-pileti kasutamine on keskkonnasõbralik, paberpiletid asenduvad korduvkasutatava ühiskaardiga. Samal ajal ei pea seisma järjekorras, et piletit juhilt osta. E-pileti süsteem võimaldab registreerida reisijate arvu marsruutide lõikes.

E-piletite ostu hoogustamiseks pakutakse kehtestada Narva linnaliinidel, kus reisijate vedu toimub ainult Narva linna piires, ühekordse täispileti hind bussijuhilt ostes 0,60 eurot. Ülejäänud piletiliikide hinnad ei muutu.

Narva linnaliinidel, mis ületavad Narva linna piiri, ehk peamiselt aiandusühistuid teenindavatel liinidel, sõidupiletite hinnad ei muutu e-pileti ostu puhul. E-piletite ostu hoogustamiseks, sularahas toimuvate arvelduste lihtsustamiseks ja kiirendamiseks tõusevad täispiletite hinnad bussijuhilt ostes vastavalt lisatud tariifiplaanidele. 

Arvestades eeltoodut esitab Narva Linnavalitsus määruse eelnõu Linnavolikogule vastuvõtmiseks.

